laion/Wikipedia-Exotic huggingface dataset:
ალექსანდრე ამილახვარი

ალექსანდრე დიმიტრის ძე ამილახვარი (დ. 20 ოქტომბერი, 1750 ― გ. 1802), ქართველი პოლიტიკური მოღვაწე. მამასთან ერთად მონაწილეობდა რეაქციონერი თავადების მიერ ერეკლე II-ის წინააღმდეგ მოწყობილ შეთქმულებაში (პაატა ბატონიშვილის შეთქმულება 1765), რისთვისაც სასტიკად დაისაჯა (მოაჭრეს ცხვირი და გადაუჭრეს ფეხის ძარღვი). 1771 წელს პატიმრობიდან გაიპარა და რუსეთს გადაიხვეწა, დაუკავშირდა ქართლის ტახტის პრეტენდენტს ალექსანდრე ბაქარის ძეს და ტახტისათვის ბრძოლაში შემწეობა აღუთქვა. 1783 წელს რუსეთის მთავრობამ ერეკლე II-ის თხოვნით ამილახვარი შეიპყრო და ვიბორგის ციხეში ჩასვა. 1801 ამნისტიით განთავისუფლდა და საქართველოში გამოემგზავრა, მაგრამ გზად, ასტრახანში გარდაიცვალა. რუსეთში ყოფნისას დაწერილ პოლიტიკურ პამფლეტში „გეორგიანული ისტორია“ (გამოიცა რუსულ ენაზე, პეტერბურგში, 1779) ამილახვარი მოგვითხრობს საკუთარ თავგადასავალს. ახასიათებს XVIII საუკუნის II ნახევრის ქართლის პოლიტიკურ მდგომარეობასა და სახელმწიფო წყობილებას, უარყოფითად ახასიათებს ერეკლე II-ის მთელ მოღვაწეობას. თხზულება განსაკუთრებით საინტერესოა ქართველი თავადის პოლიტიკური შეხედულებების დასახასიათებლად. ავტორის მსჯელობა შეუზღუდველი თვითმპყრობელი მმართველობისადმი უკიდურეს სიძულვილით. ქართული პოლიტიკური აზროვნების ისტორიისათვის კიდევ უფრო საინტერესოა ამილახვარის პოლიტიკური ტრაქტატი „ბრძენი აღმოსავლეთისა“, რომელიც ეძღვნება სოლომონ I-ს. ნაშრომში გადმოცემულია ავტორის შეხედულებები სახელმწიფო მოწყობისა და მართვა-გამგეობის შესახებ. ალექსანდრე ამილახვარის აზრით, ქვეყანას უნდა მართავდეს ბრძენი და ჰუმანური მეფე, მაგრამ მეფის უფლებები გაყოფილი უნდა იყოს რამდენიმე ორგანოს შორის. იგი ცენტრალიზებული სახელმწიფოს წინააღმდეგია, მოითხოვს თავადების პოლიტიკურ უფლებების გაძლიერებას, სახელმწიფო მართვა-გამგეობის სხვადასხვა დარგის ჩაბარებას წარჩინებული საზოგადოების წარმომადგენლებისათვის. ალექსანდრე ამილახვარის შეხედულებით, დაცულ უნდა იქნეს გლეხი, რადგან ის არის ქვეყნის ეკონომიკური ცხოვრების საფუძველი. ავტორი ასევე დიდ მნიშვნელობას ანიჭებს ვაჭრობას. მისი აზრით, აუცილებელი იყო დიდი ყურადღება დათმობოდა სწავლა-განათლებასა და მეცნიერაბას, რადგან ამის გარეშე ვერც ერთი ერი ვერ განივითარდებოდა. გარდა ამისა, გამოთქვამს შეხედულებებს სამღვდელოების, ხელოსნების ადგილის შესახებ სახელმწიფოში. ამილახვარის მსოფლმხედველობაში აისახა XVIII საუკუნის ფრანგი განმანათლებლების ზოგიერთი პროგრესული იდეა, მაგრამ ეს იდეები მის პრაქტიკულ მოღვაწეობასთან არ იყო დაკავშირებული. ამილახვარს ეკუთვნის აგრეთვე რუსულ ენაზე დაწერილი დრამატული სცენები „ასტრახანში“. აკოფაშვილი გ., საზოგადოებრივი აზროვნების ისტორიიდან საქართველოში XVIII საუკუნის დასასრულს, „ივ. ჯავახიშვილის სახ. ისტორიის ინსტიტუტის შრომები“, 1955, ტ. 1; ასათიანი ლ., ვოლტერიანობა საქართველოში, თბ., 1933; გელეიშვილი პ., ალექსანდრე ამილახორი როგორც პოლიტიკური მოღვაწე, მწერალი და მოაზროვნე, თბ., 1936; აკოფაშვილი გ., ქართული საბჭოთა ენციკლოპედია, ტ. 1, თბ., 1975. — გვ. 391. ვაჩნაძე მ., გურული ვ., ბახტაძე მ., საქართველოს ისტორია, თბ., 2003. ხუროშვილი გ., ალექსანდრე ამილახვარი; „ბრძენი აღმოსავლეთისა“ – პოლიტიკური ფილოსოფიის დაფუძნების ცდა ახალი დროის ქართულ აზროვნებაში; კრებულში: ახალი დროის ქართული ფილოსოფია და მისი მთავარი წარმომადგენლები, თბილისი, 2014 წ., გვ. 64-73.
რაგბის მსოფლიო ჩემპიონატი 1987 ფინალი

ანგარიშის მიმდინარეობა
გივი ამილახვარი

გივი იოთამის ძე ამილახვარი (გ. 1700) — საამილახვროს უფროსი, ზემო ქართლის სადროშის სარდალი და გორის მოურავი 1656-1696 წლებში. იყო ვახტანგ V-ისა და არჩილ II-ის პოლიტიკის მიმდევარი. ირანში ახლდა ჯერ არჩილ II-ს, 1662 წელს კი თეიმურაზ I-ს. 1667 წელს ცოლად მოიყვანა ვახტანგ V-ის ასული თამარი. 1688 წელს აქტიური მონაწილეობა მიიღო გიორგი XI-ის აჯანყებაში სპარსეთის წინააღმდეგ. 1690-1691 წლებში ის ცდილობდა ქართლის აჯანყებას ერეკლე I-ის წინააღმდეგ და მხარს უჭერდა გიორგი XI-ს. აჯანყების დამარცხების შემდეგ თავი შეაფარა რაჭას. გარდაიცვალა იქვე. ქართული საბჭოთა ენციკლოპედია, ტ. 1, თბ., 1975. — გვ. 391. ბერძენიშვილი ნ., ფეოდალური ურთიერთობებიდან XV საუკუნეში, მის წგნ.: საქართველოს ოსტორიის საკითხები, წგნ. 2, თბ., 1965; გვრიტიშვილი დ., ფეოდალური საქართველოს სოციალური ურთიერთობის ისტორიიდან (ქართლის სათავადოები), თბ., 1955; ქიქოძე მ., ქართლის სათავადოების ისტორიიდან XV-XVIII სს. (საამილახორო), „მასალები საქართველოსა და კავკასიის ისტორიისათვის“, 1963, ნაკვ. 35 კარბელაშვილი პ., „ამილახვართა საგვარეულოს ისტორიული გუჯრები“ // ძველი საქართველო / თაყაიშვილი ე., ტ. II, ტფილისი: ელექტრო მბეჭდავი სტამბა სპირიდონ ლოსაბერიძის, 1913. — გვ. 101-138.
WASP-17b

WASP-17b — ეგზოპლანეტა, რომელიც ვარსკვლავის WASP-17 ორბიტაზე მოძრაობს. მისი აღმოჩენა გამოცხადდა 2009 წლის 11 აგვისტოს. ეს პირველი პლანეტაა, რომელსაც რეტროგრადული ორბიტა აქვს, ანუ მისი მოძრაობის მიმართულება მისი ვარსკვლავის ბრუნვის საწინააღმდეგოა. დიამეტრის მხრივ WASP-17b შესაძლოა დღემდე აღმოჩენილ ეგზოპლანეტათაგან ყველაზე დიდი იყოს, ხოლო ნახევარი იუპიტერის მასით, მას ყველაზე დაბალი სიმკვრივე აქვს, რაც მას გაბერილ პლანეტათა რანგს მიაკუთვნებს. შეგიძლიათ იხილოთ მედიაფაილები თემაზე „WASP-17b“ ვიკისაწყობში. ↑ D. R. Anderson et al.. WASP-17b: an ultra-low density planet in a probable retrograde orbit. Cornell University Library.
დემეტრე ამილახვარი

დემეტრე ამილახვარი — XVIII საუკუნის 50-60-იანი წლების პოლიტიკური მოღვაწე, ქართლის სამეფო კარის სახლთუხუცესი, ერეკლე II-ის მოწინააღმდეგე თავადების ერთ-ერთი მეთაური. მონაწილეობდა 1765 წლის პაატა ბატონიშვილის შეთქმულებაში. მეთაურობდა „მარკოზაშვილის დარბაზის“ უკიდურესად რეაქციულ ფრთას. შეთქმულების დამარცხების შემდეგ ჩამოართვეს მამულები, ქონება და დასაჯეს „სახალხო შერცხვენით“. ფიზიკური სასჯელისგან დაინდეს ავადმყოფობის გამო. გარდაიცვალა 80-იან წლებში. [კარბელაშვილი პ.] ცხვილოელი პ., მეფე ერეკლე და დემეტრე ამილახვარი, „მოამბე“, 1896, № 1, განყ. 2; ქართული საბჭოთა ენციკლოპედია, ტ. 1, თბ., 1975. — გვ. 391.
ღვთისმშობლის ტაძრად მიყვანება

ღვთისმშობლის ტაძრად მიყვანება — მართლმადიდებელთა დღესასწაული. ეს არის 12 საუფლო დღესასწაულთა შორის ერთ-ერთი, ანუ შესულია იმ 12 დიდ დღესასწაულთა რიცხვში, რომელიც ეკლესიის მიერაა დადგენილი. ყოვლადწმიდა მარიამის მშობლებს იოაკიმე და ანა ერქვათ. ისინი დედამიწაზე ყველაზე წმინდა ცოლ-ქმარი იყვნენ. ისე მიაღწიეს მოხუცებულობას, შვილი არ ჰყოლიათ. მხურვალედ ევედრებოდნენ ღმერთს, რომ მათთვის ბავშვი ებოძებინა, თან აღთქმა დადეს, ძე იქნებოდა თუ ასული, ღმერთს შესწირავდნენ. უფალმა შეისმინა მათი მართალი ლოცვა და წმინდა ცოლ-ქმარს ასული აჩუქა. იოაკიმემ და ანამ ღვთისადმი მიცემული აღთქმა შეასრულეს და როდესაც მარიამი სამი წლის გახდა, უხმეს ახლობლებს, ყოვლადწმიდა ქალწული საუკეთესო სამოსით შემოსეს და გალობითა და სანთლებით ხელში მიიყვანეს იერუსალიმის ტაძარში. ეკლესიაში პატარა მარიამს მღვდელმთავარი ზაქარია (იოანე ნათლისმცემლის მამა) შეეგება, რომელმაც, ღვთის შთაგონებით, ნეტარი ასული წმიდათა წმიდაში შეიყვანა, სადაც მხოლოდ მღვდელმთავარი შედიოდა, ისიც – წელიწადში ერთხელ. ყოვლადწმიდა მარიამი ტაძარში დამკვიდრდა. როდესაც მარიამმა სრულწლოვანებას მიაღწია, მან ქალწულების აღთქმა დადო და თავი უფალს განუკუთვნა. ასეთი რამ მანამდე უცხო იყო დედათა შორის და ღვთის მადლით, იგი მაცხოვრის დედა გახდა. ყოვლადწმიდა ღვთისმშობლის ტაძრად მიყვანება ღვთისმშობლის ტაძრად მიყვანება ↑ www.orthodoxy.ge - დღესასწაულები ↑ ღვთისმშობლის ტაძრად მიყვანება
პარსეკი

პარსეკი (შემოკლებით პს) — სიგრძის ერთეული, რომელიც გამოიყენება მანძილის გასაზომად ასტრონომიაში. დასახელება შედგენილია სიტყვებისაგან parallax და second. დედამიწიდან ერთი პარსეკის (პს) მანძილზე დაშორებული ობიექტის წლიური ტრიგონომეტრიული პარალაქსი უტოლდება ერთ სეკუნდს. ამგვარად, პარსეკი არის მანძილი რომლიდანაც დედამიწის ორბიტის საშუალო რადიუსი (1 ა.ე. ) ჩანს ერთი სეკუნდის კუთხით. 1 პს = 1 A U tan ⁡ ( 1 ′ ′ ) ≈ 1 A U 1 ′ ′ = 360 ⋅ 60 ⋅ 60 2 π {\displaystyle {\frac {1{\rm {AU}}}{\tan(1^{\prime \prime })}}\approx {\frac {1{\rm {AU}}}{1^{\prime \prime }}}={\frac {360\cdot 60\cdot 60}{2\pi }}} ა.ე. ≈ 206 265 ა.ე. = 3,08568×1016 მ = 3,2616 სინათლის წელი. აგრეთვე გამოიყენება ერთეულები: კილოპარსეკი (კპს, ათასი), მეგაპარსეკი (მგპს, მილიონი), გიგაპარსეკი (გპს, მილიარდი). 1 ასტრონომიული ერთეული უდრის 4,85×10−6 პარსეკს; 2008 წლის 26 სექტემბრის მდგომარეობით, კოსმოსური აპარატი „ვოიაჯერი-1“ მზეს 0,000521763 პს-ით (107.58 ა.ე.) დაშორდა ოორტის ღრუბლის დიამეტრი დაახლოებით 0,61 პს-ია; მანძილი მზიდან უახლოეს ვარსკლავამდე (ცენტავრის პროქსიმა) უდრის დაახლოებით 1,3 პარსეკს; ჩვენი გალაქტიკის ცენტრამდე მანძილი დაახლოებით 8 კილოპარსეკია; ჩვენი გალაქტიკის დიამეტრია 30 კილოპარსეკი; მანძილი ანდრომედას გალაქტიკამდე 0,77 მეგაპარსეკია; უახლოესი გალაქტიკების ნაკრები, ქალწულის ნაკრები, მდებარეობს 18 მგპკ მანძილზე; მანძილი ხილვადი სამყაროს საზღვრამდე — დაახლოებით 4 გპს-ია (თუ გავზომავთ მანძილს დედამიწაზე დარეგისტრირებული სინათლით) ან 24 გპს (თუ შევაფასებთ თანამედროვე — სამყაროს გაფართოების ჩათვლით - მანძილი იმ ობიექტებამდე, რომლებმაც ეს სინათლე წარმოშვეს); 10 პარსეკი არის მანძილი, რომლის დასაფარად სინათლეს სჭირდება 32 წელი 7 თვე და 6 დღე. პარალაქსი სეკუნდი სინათლის წელი ასტრონომიული ერთეული მეტრი უცხო სიტყვათა ლექსიკონი მანძილი ვარსკვლავებამდე[მკვდარი ბმული]
იასე ამილახვარი

იასე ამილახვარი (გ. 30 სექტემბერი, 1787) — ქართლ-კახეთის სამეფოს სახელმწიფო და სამხედრო მოღვაწე. ცოლად ჰყავდა ქართლის მეფის იესეს ასული ხორეშანი. მიუხედავად ამისა, მხარს უჭერდა ერეკლე II-ს თავისი ცოლისძმის აბდულა-ბეგის წინააღმდეგ ბრძოლაში. ერთგულებისათვის ერეკლე მეფემ კახეთში მამულები უბოძა. 1754 წელს თამაზ ანდრონიკაშვილის გადაყენების შემდეგ, დროებით დანიშნეს ქიზიყის მოურავად. 1756 ქიზიყის მოურავობა კვლავ თამაზს დაუბრუნეს, ამილახვარი კი ქიზიყიდან გაიწვიეს და ქართლის სამეფო კარის სახლთუხუცესად დანიშნეა. ეკავა სარდლის სახელოც. 70-იან წლებში თავი გამოიჩინა ლეკთა წინააღმდეგ ბრძოლაში. ქართული საბჭოთა ენციკლოპედია, ტ. 1, თბ., 1975. — გვ. 392.
ჰექტო...

ჰექტო... (ინგლ. hecto- < ბერძ. ἑκατόν — „ასი“; აღნიშვნა: ჰ, h) — ფიზიკური სიდიდის ერთეულის სახელწოდების თავსართი ერთეულთა საერთაშორისო სისტემაში. წარმოადგენს თავსართს იმ ჯერადი ერთეულების სახელწოდებათა შესაქმნელად, რომლებიც ოდენობით შეესაბამება 102 (100, ასი) ამოსავალ ერთეულს. წარმოშობილია ბერძნულიდან — ἑκατόν (ასი). ოფიციალურად მიღებულია 1795 წელს, მაგრამ ადრეც გამოიყენებოდა. 1 ჰექტარი = 102 არი = 100 არი. 1 ჰექტოლიტრი = 102 ლიტრი = 100 ლიტრი. 1 ჰექტოპასკალი = 102 პასკალი = 100 პასკალი. ქართული საბჭოთა ენციკლოპედია, ტ. 10, თბ., 1986. — გვ. 442. ↑ Annales de chimie et de physique, Volumes 19-20, pages 204-205
რაგბის მსოფლიო ჩემპიონატი 1995 ფინალი

ანგარიშის მიმდინარეობა
ფემტო...

ფემტო... (ინგლ. femto- < დან. femten — „თხუთმეტი“; აღნიშვნა: ფ, f) — ფიზიკური სიდიდის ერთეულის სახელწოდების თავსართი ერთეულთა საერთაშორისო სისტემაში. გამოიყენება მეტრიულ და სხვა გაზომვის ერთეულებთან ერთად. აღნიშნავს ამოსავალი ერთეულის 10−15 ნაწილს. წარმოიშვა დანიური სიტყვა femten-სგან, რომელიც ნიშნავს თხუთმეტს. 1964 წელს ზომა-წონის მეთორმეტე გენერალურ კონფერენციაზე ოფიციალურად იქნა მიღებული ჯერადი ერთეულის თავსართად. 1 ფწ (ფემტოწამი) = 10−15 წ. 1 ფჯ (ფემტოჯოული) = 10−15 ჯ. 1 ფკ (ფემტოკულონი) = 10−15 კ რეალური ზომების მაგალითი: პროტონის დიამეტრია 1.6 — 1.7 ფემტომეტრი. ასაღნიშნია რომ ”ფემტომეტრი” (10−15 მ) აქვს იგივე აღნიშვნა (ფმ), როგორც არასისტემურ ერთეულს ფერმი, რომელიc ექვივალეცაა, ხშირად გამოიყენება ბირთვულ ფიზიკაში. ქართული საბჭოთა ენციკლოპედია, ტ. 10, თბ., 1986. — გვ. 249. ↑ 12th meeting of the CGPM
ფერმი (ზომის ერთეული)

ფე́რმი — მანძილის გაზომვის არასისტემური ერთეული, რომელიც ბირთვულ ფიზიკაში გამოიყენება, დარქმეულია იტალიელი ფიზიკოსი ენრიკო ფერმის სასახელოდ. იგივეა რაც ფემტომეტრი. სიდიდეა - 1×10−15 მ, და აღნიშვნა (ფმ) ამ ერთეულებისა იგივეა. ერთეული ძალიან მოსახერხებელია ბირთვულ ფიზიკაში რადგან ობიექტების ზომები (ატომის ბირთვი) შეადგენს სულ რაღაც რამდენიმე ფერმის. 1 ფერმი = 1 × 10−15 მ = 1 ფმ.
რაგბის მსოფლიო ჩემპიონატი 1991 ფინალი

ანგარიშის მიმდინარეობა
უებ ელისის თასი

ჩემპიონისათვის ჯილდოს შესარჩევად 1987 წლის თებერვალში ქენდოლ-კარპენტერი და ირბ-ის მდივანი, ძველი მფრინავი ბობ ვეიჰილი ლონდონში, რიჯენთ სთრითზე ეწვივნენ სამეფო კარის ოქრომჭედელს, "გარარდ ჯუელერზს". ამას სტატუსი 1843 წელს დედოფალმა ვიქტორიამ უბოძა, სპორტული განხრით კი 1851 წელს დაემზადებინა აფროსნობის აქამდეც უპირველესი ჯილდო, "ამერიკის თასი". კომპანიის მენეჯერმა, რიჩარდ ჯარვისმა სტუმრებს საცავიდან გამოუტანა 1906 წელს, ოსტატ ქერინგტონის მიერ დამზადებული, 38 სანტიმეტრი სიმაღლის ოქროცურვილი ვერცხლის თასი, რომელიც ლტოლვილი ჰუგენოტის, პოლ დელამერის 1740 წლისეული ქმნილების ასლი იყო. რაგბის მამებს ჯილდო თვალში უმალ მოუვიდათ და შეიძინეს. თასის ერთ სახელურს სატირის თავი ამკობს, მეორეს ნიმფისა, კორპუსზე კი წვეროსნისა და ლომის ნიღბები და ვაზის ორნამენტებია დატანებული. იქვე თასზე ამოიტვიფრა ირბ-ის იმჟამინდელი, ოთხ-სიტყვიანი სახელი (მაშინ აკრონიმიც ირფბ იყო), თასი კი, კომიტეტის სხვა წევრებთან შეთანხმებით, რაგბის ვითომ მომგონის, ვილიამ უებ ელისის სახელობაზე მოინათლა, რითაც ერთი ლამაზი სპორტული ტყუილის სამარადისო კანონიზაცია მოხდა. The History of the William Webb Ellis Cup Rugby Trophys
On Every Street

On Every Street — ბრიტანული როკ-ჯგუფ Dire Straits-ის მეექვსე და უკანასკნელი, 1986 წელს გამოცემული სტუდიური ალბომი. მიუხედავად იმისა, რომ მას არ ხვდა დისკის Brothers in Arms მსგავსი წარმატება, იგი გაიყიდა 8 მილიონი ასლის ოდენობით. დისკი გამოირჩევა იმით, რომ მის ჩაწერაში მონაწილეობდა ჯეფ პორკარო, ჯგუფიდან Toto. დისკს მოჰყვა საკონცერტო ტურნე, რომლის დასრულების შემდეგ მარკ ნოპფლერმა ჩაწერა სოლო-ალბომი Golden Heart. შეზღუდული გამოცემის დამატებები Calling Elvis Heavy Fuel On Every Street The Bug You and Your Friend (გამოიცა მხოლოდ საფრანგეთსა და გერმანიაში) Ticket to Heaven (გამოიცა მხოლოდ ნიდერლანდებში) ↑ Allmusic review ↑ Rolling Stone review ↑ Austrian album certifications – Dire Straits – On Every Street გერმანულად. IFPI ავსტრია. შეიყვანეთ Dire Straits ველში Interpret. შეიყვანეთ On Every Street ველში Titel. აირჩიეთ album ველში Format. დააწკაპუნეთ ღილაკზე Suchen ↑ Canadian album certifications – Dire Straits – On Every Street. Music Canada. ↑ 5.0 5.1 Finnish album certifications – Dire Straits – On Every Street ფინურად. Musiikkituottajat – IFPI Finland. ↑ French album certifications – Dire Straits – On Every Street ფრანგულად. ეროვნული ხმისჩამწერი სინდიკატი. ↑ ოქროს/პლატინის მონაცემთა ბაზა (Dire Straits; 'On Every Street') გერმანულად. ფედერალური მუსიკალური ინდუსტრიის ასოციაცია. ↑ Sólo Éxitos 1959-2002 Año A Año: Certificados 1979-1990. Solo Exitos 1959–2002 Ano A Ano. ↑ ოფიციალური შვეიცარიული ჩარტების და მუსიკის საზოგადოება: ჯილდოები (Dire Straits; 'On Every Street'). Hung Medien. ↑ British album certifications – Dire Straits – On Every Street. ბრიტანეთის ფონოგრამების მწარმოებლების ასოციაცია. შეიყვანეთ On Every Street ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – Dire Straits – On Every Street. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
პირველი არხი — განათლება

პირველი არხი — განათლება, ყოფილი მეორე არხი — საქართველოს საზოგადოებრივი მაუწყებლის მეორე ტელეარხი. 1991 წლიდან 2020 წლის 26 მარტამდე საქართველოს მასშტაბით მაუწყებლობდა „მეორე არხის“ სახელით. 2010-2017 წლებში, სხვადასხვა დროს, მეორე არხი აწარმოებდა საზოგადოებრივ-პოლიტიკურ გადაცემებს — „თავისუფალი ტრიბუნა“, „არგუმენტების დრო“ (თოქ-შოუ), ეპიცენტრი და საინფორმაციო გამოშვება მოამბე ხუთ ენაზე (რუსული, აფხაზური, ოსური, აზერბაიჯანული, სომხური), ყოველდღიურად გამართულ ბრიფინგებს („ბრიფინგის დრო“), პირველ არხზე გასულ მხატვრულ და დოკუმენტურ ფილმებს. პარალელურად, ტელეარხი გადასცემდა საქართველოს პარლამენტის პლენარულ სხდომებს. 2020 წლის 26 მარტიდან, მეორე არხმა სახელი შეიცვალა და „პირველი არხი – განათლების“ სახელით დაიწყო მაუწყებლობა. საქართველოში ახალი ტიპის კორონავირუსული დაავადების გავრცელების გამო შექნილი ვითარებიდან გამომდინარე, ქვეყანაში გაურკვეველი ვადით დაიხურა სკოლები და სასწავლო დაწესებულებები. საქართველოს საზოგადოებრივმა მაუწყებელმა, განათლების სამინისტროსთან ერთად, მოამზადა პროექტი „ტელესკოლა“, რომელიც ითვალისწინებს საშუალო სკოლის მოსწავლეებისთვის სასკოლო პროგრამით გათვალისწინებული გაკვეთილების ჩატარებას. ტელეგაკვეთილები მეორე არხის ბაზაზე შექმნილ ტელეარხის, „პირველი არხი – განათლების“ ეთერში 2020 წლის 30 მარტიდან გადიოდა. ვიდეოგაკვეთილები ვრცელდებო საზოგადოებრივი მაუწყებლის ონლაინპლატფორმებითაც. არხი დაიხურა 2023 წლის ბოლოს. ოფიციალური საიტი პირდაპირი ეთერი ↑ 30 მარტიდან საზოგადოებრივი მაუწყებლის პირდაპირ ეთერში სკოლის მოსწავლეებისთვის გაკვეთილების ტრანსლირება დაიწყება ↑ განათლების მინისტრი მიხეილ ჩხენკელი საქართველოს პირველ არხზე ტელეგაკვეთილების ჩაწერის პროცესს გაეცნო ↑ პირველი არხი-განათლება პროექტ „ტელესკოლას“ იწყებს ↑ „„სრულად იხურება არხი „ტელესკოლა“ – საზოგადოებრივი მაუწყებელის განცხადება“. edu.aris.ge. ციტირების თარიღი: 15 მარტი, 2024. შეამოწმეთ თარიღის პარამეტრი |access-date=-ში (დახმარება)
იოთამ ამილახვარი

იოთამ პაპუნას ძე ამილახვარი (გ. დაახლოებით 1649) — XVII საუკუნის 30-50 წლების ქართლის დიდი ფეოდალი, პოლიტიკური მოღვაწე. ზურაბ არაგვის ერისთავთან ერთად ეურჩებოდა გიორგი სააკაძეს. ხან თეიმურაზ I-ს ებრძოდა, ხან როსტომ მეფეს. ბერი ეგნატაშვილის ცნობით, „სიტკენაც დრო დაახელოს, იქითკენ იყვის“. მოხსენიებულია ანჩიხატის წარწერებში. ბერძენიშვილი ნ., ფეოდალური ურთიერთობებიდან XV საუკუნეში, მის წგნ.: საქართველოს ოსტორიის საკითხები, წგნ. 2, თბ., 1965; გვრიტიშვილი დ., ფეოდალური საქართველოს სოციალური ურთიერთობის ისტორიიდან (ქართლის სათავადოები), თბ., 1955; ქიქოძე მ., ქართლის სათავადოების ისტორიიდან XV-XVIII სს. (საამილახორო), „მასალები საქართველოსა და კავკასიის ისტორიისათვის“, 1963, ნაკვ. 35 ქართული საბჭოთა ენციკლოპედია, ტ. 1, თბ., 1975. — გვ. 392.
ეკა კახიანი

ეკატერინე (ეკა) კახიანი (დ. 16 იანვარი, 1964 თბილისი, საქართველოს სსრ ) — ქართველი მომღერალი და მსახიობი. დაამთავრა ცენტრალური მუსიკალური გიმნაზია და შოთა რუსთაველის სახელობის თეატრისა და კინოს უნივერსიტეტი. 1974–1980 წლებში იყო ანსამბლ „მზიურის“ წევრი. 1988–1998 წლებში მიხეილ თუმანიშვილის სახელობის კინომსახიობთა თეატრის მსახიობი. 2004 წლიდან თბილისის მუსიკისა და დრამის სახელმწიფო თეატრის მსახიობია. შესრულებული აქვს მრავალი როლი კინო და ტელე ფილმებში. არის პოპულარული სიმღერების ავტორი და შემსრულებელი. 2011 წელს ჩატარდა ეკა კახიანის საავტორო კონცერტი ,,ზაფხულის საღამო“. მიღებული აქვს ღირსების ორდენი. 1987: „ავტოპორტრეტი“ რეჟ. ერეკლე ბადურაშვილი 1990: „მარტივი პასიანსი“ რეჟ. ლევან ერისთავი 1992: „მხოლოდ სიკვდილი მოდის აუცილებლად“ რეჟ. მარინა წურწუმია 2010: ოცნების ქალაქი (ლიკა) რეჟ. დავით იმედაშვილი ,,ძილის წინ“ ,,ასსა“ ,,კაბარე“ ,,ჩემი ცოლის დაქალები“ ,,მარლენ დიტრიხი“ (მარლენ დიტრიხი) რეჟ. დავით დოიაშვილი ,,მუსიკის ჰანგები“ (ბარონესა შრედერი) რეჟ. დავით დოიაშვილი ბერტოლტ ბრეხტი „სამგროშიანი ოპერა“ (ჯენი) რეჟ. გოგა თავაძე ,,ზაფხულის ღამის სიზმარი“ (ტიტანია) რეჟ. მიხეილ თუმანიშვილი ,,ნატაძრალზე“ (ნათია) რეჟ. მიხეილ თუმანიშვილი ,,ჭკუისა მჭირს“ (ტასო) რეჟ. ოთარ ეგაძე ,,ამფიტრიონი“ (ლედა) რეჟ. მიხეილ თუმანიშვილი ,,ცხოვრება იდიოტისა“ (ოსიმა) რეჟ. დავით დოიაშვილი ,,ქეთო და კოტე“ (ქაბატო) რეჟ. დავით დოიაშვილი ,,ახალი საბავშვო ხმა“ – მწვრთნელი (ტელეკომპანია ,,იმედი“) ღირსების ორდენი ეკა კახიანი კინოფილმების ინტერნეტ-მონაცემთა ბაზაში ეკა კახიანი [დაარქივებული] — ეროვნული ფილმოგრაფია
რევაზ ამილახვარი

რევაზ ოთარის ძე ამილახვარი (დ. დაახლ. 1737 – გ. 1775) — XVIII საუკუნის შუა წლების აღმოსავლეთ საქართველოს პოლიტიკური მოღვაწე. მონაწილეობდა გივი ამილახვრის ანტიირანულ აჯანყებაში. 1744 წელს აჯანყებას ჩამოშორდა და თეიმურაზ II-ს მიემხმრო. 1750 დანიშნეს თბილისის ციხისთავად (მინბაშად), 1754 — ქართლის ნაიბად. 1772 ამილახორობა მიიღო. მისი ქალიშვილი სალომე ცოლად ჰყავდა იულონ ბატონიშვილს, ერეკლე II-ის ვაჟს. კარბელაშვილი პ., ამილახვართა საგვარეულოს ისტორიული გუჯრები, კრ.: ძველი საქართველო, ტ. 2, ტფ., 1913; ქართული საბჭოთა ენციკლოპედია, ტ. 1, თბ., 1975. — გვ. 392.
ფლატირონ ბილდინგი

ფულერის შენობა, ანუ უფრო ცნობილი როგორც ფლატირონ ბილდინგი (სიტყვასიტყვით - შენობა-უთო) იყო ერთ-ერთი ყველაზე მაღალი შენობა ნიუ-იორკში მისი მშენებლობის დასრულების დროს 1902 წელს. შენობის პროექტი ეკუთვნის ჩიკაგოელ დენიელ ბარნჰემს და შესრულებულია ბოზ-არტ სტილში სამკუთხა ბლოკ-კუნძულზე 23-ე ქუჩის, მე-5 ავენიუსა და ბროდვეის შორის, მედისონ სქვერის კუთხეში. კლასიკური ბერძნული კოლონადის სტილის თანახმად მისი კირქვისა და მოჭიქული ტერა-კოტის ფასადი ჰორიზონტალურად დაყოფილია სამ ნაწილად. ადგილობრივებმა შენობისადმი ინტერესი სწრაფად გამოამჟღავნეს და ნიძლავს დებდნენ იმაზე თუ რა პერიმეტრზე გაიფანტებოდა შენობის ნანგრევები იმ შემთხვევაში თუ ნიუ-იორკის განუყრელი ქარი მის წაქცევას მოახერხებდა, დაარქვეს რა მას „ფლატირონი“ (ინგლ. ბრტყელი უთო) იმ დროინდელ უთოსთან მსგავსების გამო. მომრგვალებული წვეტის ბოლოში შენობის სიგანე მხოლოდ 2 მეტრია. 22 სართულიანი შენობა 87 მეტრის სიმაღლისაა და მას მანჰეტენზე ყველაზე ძველ დღემდე შემორჩენილ ცათამბჯენად მიიჩნევენ, თუმცა ფაქტობრივად შედარებით ძველი პარკ-როუ ბილდინგი (1899) რამდენიმე სართულით მაღალია. შენობის აეროდინამიულმა სტრუქტურამ ორპირი ქარის ეფექტი წარმოშვა მის გარშემო მდებარე ქუჩებზე. ამბობენ, რომ შენობის ადრეულ დღეებში, როცა ქალბატონის შიშველი წვივის დანახვა დიდ აჟჲოტაჟს იწვევდა, უსაქმურები დაეწყობოდნენ ხოლმე შენობის ტროტუართან თვალწარმტაცი სანახაობის მოლოდინში. პოლიციის თანამშრომლები დროდადრო გამოივლიდნენ სეირის მომლოდინეთა გასაფანტავად მათი 23-ე ქუჩის სათვალთვალო პოზიციებიდან; სწორედ ამის გამო ამ ადგილს ტროტუარზე „23 სკიდუ“ (23 skidoo) დაექვა. ამჟამად ფლატირონი პოპულარული ადგილია ტურისტთა ფოტოგრაფირებისთვის, ეროვნული ისტორიული ღირსშესანიშნაობა და ასევე ფუნქციონალური საოფისე შენობაა, რომელშიც რამდენიმე გამომცემლობა მდებარეობს გაერთიანუბული "ჰოლცბრინკ პაბლიშერზ" სახელით. აღდგენითი სამოუშაოების გამო ფლატირონის წვეტიანი კუთხე 2005 წლის დეკემბრიდან ხარაჩოებზე აკრული შავი ტილოთია დაფარული. წარმტაცი შენობის ზეგავლენით მანჰეტენის მიმდებარე უბანს „ფლატირონ დისტრიქტი“ ჰქვია. ფოტოების გალერეა ნიუ-იორკის არქიტექტურა - ფლატირონ ბილდინგი
Uriah Heep

Uriah Heep — ინგლისური როკ−ჯგუფი, ჩამოყალიბებული ლონდონში, 1969 წელს. მის ამჟამინდელ შემადგენლობაში შედიან გიტარისტი მიკ ბოქსი, კლავიშისტი ფილ ლენზონი, წამყვანი ვოკალისტი ბერნი შოუ, დრამერი რასელ გილბრუკი და ბას-გიტარისტი დეივ რიმერი. 1969 წლიდან დღემდე მათი შემადგენლობა რამდენიმეჯერ შეიცვალა, თუმცა ბოქსი ერთადერთი მუდმივი წევრი იყო. სხვა აღსანიშნავ წევრებს შორის იყვნენ ვოკალისტები დეივიდ ბაირონი, ჯონ ლოუტონი, ჯონ სლომენი, პიტერ გოლბი და სტივ ფონტეინი, ბასისტები გერი თეინი, ტრევორ ბოლდერი, ჯონ უეტონი, ბობ დეისლი, პოლ ნიუტონი და ჯონ ჯოვიტი, დრამერები ნაიჯელ ოლსონი, ლი კერსლეიკი და კრის სლეიდი და კლავიშისტები კენ ჰენსლი და ჯონ სინკლერი. Uriah Heep 1970-იანების დასაწყისის როკ-სცენის ნაწილს წარმოადგენდა. მათ ხშირად უწოდებენ მძიმე როკის, მძიმე მეტალის და პროგრესული როკის ჟანრების პიონერებს. დღეისთვის მათ მიერ გაყიდულია ალბომების 400 მილიონი ასლი (აქედან 4 მილიონი ― აშშ-ში. მათ ცნობილ სიმღერებს შორის არის „Gypsy“, „Easy Livin'“, „The Wizard“, „Sweet Lorraine“ და „Stealin'“. ჯგუფი წარმატებულია და ხშირად გამოდის ბალკანეთის ნახევარკუნძულზე, გერმანიაში, იაპონიაში, ნიდერლანდებში, რუსეთში, ფინეთსა და სკანდინავიაში. ჯგუფს გამოცემული აქვს ოცდაოთხი სტუდიური ალბომი ორიგინალური მასალით, ოცი საკონცერტო ალბომი და ორმოცდაერთი კომპილაციური ალბომი (მათ შორის — საუკეთესო ჰიტების ალბომები). ჯგუფის თორმეტი სტუდიური ალბომი მოხვდა ბრიტანეთის ალბომების ჩარტში (Return to Fantasy 1975 წელს #7 იყო), ხოლო Billboard 200-ში მოხვედრილი თხუთხმეტი ალბომიდან ყველაზე წარმატებული იყო Demons and Wizards (#23, 1972). 1970-იანების ბოლოს ჯგუფს გერმანიაში დიდი წარმატება ხვდა წილად, სიმღერით „Lady in Black“. მთავარი სტატია: Uriah Heep-ის დისკოგრაფია. სტუდიური ალბომები ...Very 'Eavy ...Very 'Umble (1970) Salisbury (1971) Look at Yourself (1971) Demons and Wizards (1972) The Magician's Birthday (1972) Sweet Freedom (1973) Wonderworld (1974) Return to Fantasy (1975) High and Mighty (1976) Firefly (1977) Innocent Victim (1977) Fallen Angel (1978) Conquest (1980) Abominog (1982) Head First (1983) Equator (1985) Raging Silence (1989) Different World (1991) Sea of Light (1995) Sonic Origami (1998) Wake the Sleeper (2008) Celebration (2009) Into the Wild (2011) Outsider (2014) Living the Dream (2018) Chaos & Colour (2023) ვიკისაწყობში არის გვერდი თემაზე: Uriah Heep ოფიციალური საიტი Uriah Heep – დისკოგრაფია საიტზე MusicBrainz Uriah Heep საიტზე Discogs Uriah Heep Facebook-ზე ↑ Former URIAH HEEP Keyboardist KEN HENSLEY's Final Album To Receive Posthumous Release In March. Blabbermouth.net (25 აგვისტო, 2020). ციტირების თარიღი: 24 მარტი, 2021 ↑ Uriah Heep eager to show Okanagan fans they've still got it (June 9, 2019). ციტირების თარიღი: 5 ივნისი, 2021 ↑ Uriah Heep Billboard 200-ში. ციტირების თარიღი: 8 April 2010 ↑ LADY IN BLACK – URIAH HEEP-ᲘᲡ ᲐᲮᲐᲚᲘ ᲡᲘᲜᲒᲚᲘ. Uriah Heep – Official Web Site. ციტირების თარიღი: 2 January 2010 ↑ Uriah Heep. Singles. დაარქივებული 2017-09-09 საიტზე Wayback Machine. musicline.de.
ობამას კაბინეტი

2009 წლის 20 იანვარს ბარაკ ობამა გახდა აშშ-ის 44-ე პრეზიდენტი. მისი კაბინეტი შედგება შემდეგი წევრებისგან: თეთრი სახლი: ადმინისტრაცია ნიუ-იორკ ტაიმზი: ახალი გუნდი ვინ მართავს მთავრობას დაარქივებული 2021-01-18 საიტზე Wayback Machine. , ვაშინგტონ პოსტი